kardosdrur/scandi-wiki huggingface dataset:
Museum Midtjylland

Museum Midtjylland er en selvejende institution som samler fem museer i Herning Kommune og Ikast-Brande Kommune:

 Tekstilmuseet
 Klosterlund Museum
 Herningsholm Museum
 Frilandsmuseet Herning
 Vester Palsgaard Skovmuseum

Sekretariatet har fået sæde i Herning.

Museum Midtjylland er et statsanerkendt museum som fortæller om hedeegnens kulturhistore og industrisamfundets udvikling. Museet varetager også den arkæologiske virksomhed i Herning og Ikast-Brande Kommuner. Museet blev etableret 1. januar 2006 som en fusion mellem hidtil selvstændige, statsanerkendte museer.

Bestyrelsen består af repræsentanter udpeget af museets venneforeninger, de to kommuner, Region Midtjylland, en medarbejderrepræsentant samt en repræsentant for Dansk Mode & Textil.

Historie 
Museet opstod i 2010 efter en fusion mellem Herning Museum, Vester Palsgaard Skovmuseum og Klosterlund Museum.

Herning Museum blev grundlagt i 1892 og museet fik til huse på byens tinghus i 1896 - samme år som museets grundlægger - J.A. Trøstrup flyttede til byen for at stå for dets ledelse. Apoteker J.Chr. Møller skænkede en grund på Museumsgade 32 til museet, hvorpå der i 1906 blev opført en midt- og vestjysk bondegård med bindestue. Hermed var grunden lagt til museets frilandsmuseum - Danmarks næstældste. Hovedbygningen blev opført i 1909-10 efter tegning af arkitekt V. Gullev.

Siden museets grundlæggelse er der, udover de fysiske og samlingsmæssige udvidelser på Museumsgade 32, løbende blevet tilføjet flere ansvarsområder til museet. Herning Museum var fra 1968 med i restaureringsarbejdet af Hernings ældste bygning, herregården Herningsholm, som blev genåbnet i 1980 som Blichermuseet - under drift af Herning Museum. I 1987 indgik Herning Museum driftsaftale med Ikast-Brande Kommune om at drive Klosterlund Museum og Naturcenter i Stenholt Skov, som indtil da var drevet af Nationalmuseet. I 2008 blev Vester Palsgaard Skovmuseum desuden en del af organisationen.

I 2017 tog fire af museets afdelinger navneforandringer: Klosterlund Museum og Naturcenter hedder i dag Klosterlund Museum, Textilforum skiftede navn til Tekstilmuseet, Blichermuseet blev til Herningsholm Museum og Frilandsmuseet blev til Frilandsmuseet Herning. Allerede i 2014 fraflyttede Museum Midtjylland store dele af bygningen på Museumsgade 32, som i dag huser Historiens Hus. Tilbage på adressen er Frilandsmuseet Herning. Museet har i dag hovedadministration på Vestergade 20 i Herning Klædefabriks gamle lokaler.

Referencer

Eksterne henvisninger 
 Museum Midtjylland

Kulturhistorie
Museer i Region Midtjylland
Etableret i 2010
Mai Jia

Mai Jia (f. Jiang Benhu i 1964) er en kinesisk journalist og forfatter, der desuden er formand for den kinesiske forfatterforening. Han er født i Fuyang, Zhejiang, i det sydøstlige Kina, og er tidligere militær efterretningsagent.

Jia har udgivet fiktion siden 1986 og fik sit gennembrud i 2002 med sin store bestsellerroman Afkodet (eng. Decoded), en spionthriller, der handler om Kulturrevolutionen i Kina. Romanens hovedperson er den isolerede dreng Rong Jizhen, der som semiautistisk matematisk geni bliver udvalgt til at afkode hemmelige militære koder for den kinesiske spiontjeneste. Der er noget autobiografisk over romanen, idet Mai Jia selv tilbragte sytten år ved Kinas militær og desuden oplevede en meget ensom barndom. Faktisk var han så isoleret fra omverdenen, at han levede helt i fantasiens verden og blev så besat af at skrive dagbog, at han endte med 36 bind.

Mai Jia har solgt millioner af bøger og vundet mange kinesiske litteraturpriser, herunder Mao Dun litteraturprisen i 2008. Han er en af Kinas mest succesfulde forfattere, og hans værker er blevet adapteret til film og tv-serier. Mai Jias litterære helt er argentinske forfatter Jorge Luis Borges, og han holder desuden meget af Franz Kafka og Stefan Zweig.

Forfatteren bruger mange greb fra ældre kinesisk litteratur. Han lader for eksempel sine kapitler slutte med ord, som skal få læseren til at spørge sig selv, hvad der vil ske som det næste, hvilket kinesiske forfattere har gjort i flere hundrede år. Desuden bruger han drømmen som sandhedsåbenbarende element, hvilket er typisk for kinesiske fortællinger fra det 15. århundrede eller tidligere. Den mest tydelige inspirationskilde er dog “anti-spion”-romanen, som kom fra Sovjetunionen til Kina i 1950’erne. Denne genre kendetegnes især ved mange lag af skjult virkelighed, hvoraf kun nogle afsløres. Jia er desuden interesseret i moderne teknologi og psykologi, hvilket også viser sig i hans værker.

Bibliografi (oversatte værker) 
 Letting the Masked Man Speak 
 Decoded ; dansk: Afkodet, Møller Forlag, 2016 
 In the Dark 
 Sound of the Wind

Kilder 

 https://www.nytimes.com/2014/05/04/books/review/decoded-by-mai-jia.html 
 http://www.moellerforlag.dk/forfattere/mai-jia 
 http://www.moellerforlag.dk/boeger/afkodet 
 https://sinosphere.blogs.nytimes.com/2014/02/20/a-chinese-spy-novelists-world-of-dark-secrets/?_php=true&_type=blogs&_r=0 
 https://www.theguardian.com/books/2014/apr/05/decoded-by-mai-jia-review

Skønlitterære forfattere fra Kina
Vestre Linje

Vestre linje er den del af jernbanen Østfoldbanen i Norge, der går fra Ski til Sarpsborg via Moss og Fredrikstad. Eftersom denne del af Østfoldbanen er den mest trafikerede sker det, at navnet Vestre linje bruges som betegnelse for hele strækningen mellem Oslo og Halden/Kornsjø via Moss. Modstykket til Vestre linje er Østre linje fra Ski til Sarpsborg via Mysen og Rakkestad. 

Da det blev vedtaget at bygge Østfoldbanen i 1873, var det meningen, at den skulle have både en vestlig og en østlig gren. Vestre linje åbnede som den første i 1879, mens Østre linje åbnede i 1882. Vestre linje er altid blevet anset for at være den vigtigste af de to og blev derfor moderniseret først. Den blev således forstærket i 1920'erne, så den kunne klare de tungeste tog i Norge med undtagelse af Ofotbanen. Efterfølgende blev Vestre linje elektrificeret i 1939-1940, fjernstyret i 1972-1974 og udvidet med dobbeltspor Ski–Sandbukta 1993-1996 og Rygge-Haug i 2000. Østre linje blev forstærket og elektrificeret i 1958 men har hverken fået fjernstyring eller dobbeltspor.

Jernbanestrækninger i Norge
Etableret i 1879
Transaminering

Transaminering er en proces hvor leveren omdanner aminosyrer, som der er for mange af, til aminosyrer, der er for få af. Transaminering sker ved at overføre en aminogruppe fra én aminosyre, til en anden syre, som dermed omdannes til en aminosyre. Denne proces kan lade sig gøre for 11 af de 20 aminosyrer som kroppen har brug for. De øvrige skal indtages ved føden.

Enzymer
Alessandro Magnasco

Alessandro Magnasco, kaldet Lissandrino (født 1667 i Genua, død 1749 sammesteds) var en italiensk maler. Han var søn af maleren Stefano Magnasco.

Magnasco var elev af faderen og Filippo Abbiati i Milano. Denne by blev hans særlige virkeplads; i 1735 rejste han tilbage til Genua. Magnasco var en udpræget begavelse, dygtig i portrættet, og særlig god i sine billeder fra samtiden, hvor han ofte tumler med en mængde figurer og føjer dem sammen i en levende komposition. Der går fra Magnasco tråde tilbage til El Greco og Tintoretto; man har endog kaldt Magnasco en miniaturudgave af denne mester; Magnascos billeder er til tider blevet forvekslet med Salvator Rosas, også ved den friske "førimpressionistiske" teknik. Kendte værker (i Pittigalleriet, i Brera, 
Poldisamlingen i Milano, Uffizi, i Dresdens galleri, Haag m. v.): Nonner i koret, Kapucinere i refrektoriet, Hieronymus, Storm, kirkebilleder m. v. I Kunstmuseet i København findes Skærsliber (købt 1914).

Kilder 

  

Malere fra Italien
Italienere i 1600-tallet
Italienere i 1700-tallet
Personer fra Genova
Francis Magnard

Francis Magnard (født 11. februar 1837 i Bruxelles, død 18. november 1894 i Neuilly-sur-Seine) var en fransk journalist.
 
Magnard blev opdraget i Paris, skrev til adskillige blade, fra 1863 i Le Figaro, hvis hovedredaktør han blev i 1876, og hvis store fremgang meget skyldtes hans energiske og kloge ledelse. Magnard er forfatter til en antiklerikal roman L'abbé Jérôme (1869) og til Vie et aventures d'un positiviste, histoire paradoxale (1876).

Kilder 

  

 

Journalister fra Frankrig
Chefredaktører
Romanforfattere fra Frankrig
Fransksprogede forfattere
Franskmænd i 1800-tallet
Personer fra Bruxelles
Karl Mediz

Karl Mediz (født 4. juni 1868 i Wien, død 11 januar 1945 i Dresden) var en østrigsk maler og tegner. 

Han er udgået fra Akademiet i Wien (under Fritz L'Allemand), frigjorde sig snart fra akademipræget og deltog i Dresden, hvor han slog sig ned fra 1894, i Secessionistudstillingerne; sammen med nedennævnte hustru virkede han en tid i Dachau (under Fritz von Uhde). Han har malet landskaber (Cypreslandskab i Dresdens galleri), tegnet en række portrætter af kendte personligheder i Dresden (samlingen udgivet i heliogravure 1896 i Dresden) og skabt ejendommelige originallitografier: blandt andet portrætter af billedhuggeren Robert Diez og af sin egen hustru. I sin malerkunst er han ofte minutiøst udpenslende; hans fire legemsstore figurer i tyrolerdragt købtes af den østrigske stat. Hans hustru Emilia Mediz-Pelikan (født Pelikan 2. december 1861 i Vöcklabruck, Øvreøstrig, død 19. marts 1908 i Dresden) malede på samme detaljerende vis (portrætter, landskaber med terrasser ud mod havet; et større dekorativt billede for den Lahmannske Heilanstalt i Dresden, 1899) og udført litografier.

Kilder

Eksterne henvisninger 

Malere fra Østrig
Østrigere i 1800-tallet
Østrigere i 1900-tallet
Personer fra Wien
MKS Lublin

MKS Lublin er en polsk håndboldklub, hjemmehørende i Lublin, Polen.

Spillertruppen 2019-20 

Målvogter
 12  Weronika Gawlik
 16  Gabrijela Bešen 

Venstre fløje
 24  Dagmara Nocuń
 55  Joanna Gadzina

Højre fløje
4  Aneta Łabuda
 14  Patrycja Królikowska 

Stregspiller
2  Aleksandra Olek
6  Joanna Szarawaga
 14  Sylwia Matuszczyk

Venstre back
 10  Marta Gęga
 15  Małgorzata Stasiak
 47  Karolina Kochaniak 
 66  Aleksandra Rosiak
Playmaker
 77  Valentina Blažević
 89  Kinga Achruk

Højre back
7  Mia Møldrup
 29  Natalia Nosek

Eksterne henvisninger 
 

Håndboldklubber fra Polen
Etableret i 1993
Lublin
Pogoń Baltica Szczecin

MKS Pogoń Baltica Szczecin er en polsk håndboldklub, hjemmehørende i Szczecin, Polen.

Eksterne henvisninger 
 

Håndboldklubber fra Polen
Etableret i 1949
Sport i Szczecin
P. Aagaard (fotograf)

Dines Christian Jochum Pontoppidan Aagaard (16. august 1807 – 6. august 1899) var en dansk maler og fotograf.

Liv 
Den 16. august 1807 fødtes Dines Christian Jochum Pontoppidan Aagaard i Kolding. Han var den fjerde Dines Pontoppidan Aagaard, som Jacob og Magdalene bragte til verden, men den første der overlevede barndommen. Han var søn af tidligere gartner, senere købmand, Jacob Aagaard, som havde bosat sig med sin købmandsgård lige udenfor Sønderport. Faderen var en stor købmand og velagtet koldingborger. Han virkede blandt andet som forligelseskommissær og kirkeværge.

I 1837 giftede P. Aagaard sig med kusinen Rasmine. Kort tid efter brylluppet købte han den gamle borgmestergård på Rendebanen, hvor han og Rasmine sammen fik tre børn; Thora, Børge og Frederikke.

Karriere 

P. Aagaard kom som ung i lære som maler. Som 19 årig blev han optaget på Det Kongelige Kunstakademi eller Det Kongelige Academie for de skjønne Kunster, som det hed dengang. Fra 1826, og de næste knap otte år tilbragte han på gipsskolen, hvor han tegnede af efter statuer. Han avancerede aldrig til modelskolen, hvor man tegnede efter levende modeller. I stedet indløste han i 1835 borgerbrev som maler og udsmykkede bl.a. altertavler i Kolding og omegn. Et erhverv han bestred det meste af sit liv.

Han oprettede som 50-årig sit atelier på Rendebanen i Kolding i oktober 1857 og blev hermed byens første fastboende fotograf, hvor han virkede som portrætfotograf frem til 1880. Det er uvist, hvor Aagaard lærte fotografhåndværket, eller af hvem. Han har muligvis tilegnet sig nogle færdigheder af tidens omrejsende fotografer. I juni 1850 fremgik det af Kolding Avis, at en fotograf optog daguerreotypier i Aagaards have, hvor han også tilbød “grundig undervisning i at daguerreotypere”. Så her har Aagaard i hvert fald set et fotoapparat. I 1857 annoncerede han åbningen af sit eget atelier, og han har på dette tidspunkt fuldt ud behersket kollodiumteknikken, som var den nye fotografiske glasplade-teknik, der blev opfundet i 1851. Mellem 1857 og 1880 tog han billeder af et bredt udsnit af befolkningen i Kolding og omegn. En stor del af denne samling befinder sig på Kolding Stadsarkiv. som har digitaliseret hele den bevarede samling.

Eksterne henvisninger 
 fotohistorie om P. Aagaard

Malere fra Danmark
Fotografer fra Danmark
MKS Zagłębie Lubin (håndbold)

MKS Zaglebie Lubin er en polsk håndboldklub, hjemmehørende i Lubin, Polen.

Spillertruppen 17/18 

Målvogtere
 1  Monika Waz
 16  Karolina Czyz
 99  Monika Maliczkiewicz
Fløjspillere
 3  Adrianna Kurdzielewicz
 6  Kinga Grzyb
 10  Małgorzata Trawczyńska
 55  Agnieszka Jochymek
   Adrianna Górna
Stregspillere
 24  Zuzanna Ważna
 92  Jovana Milojević

Bagspillere
   Alina Wojtas
   Klaudia Pielesz
   Marta Rosinska
   Agata Wasiak
 2  Julia Bilik
 8  Małgorzata Mączka
 9  Karolina Semeniuk-Olchawa
 11  Małgorzata Buklarewicz
 23  Paulina Piechnik
 73  Viktoria Belmas

Eksterne henvisninger 
 

Håndboldklubber fra Polen
Etableret i 1982
Sport i Lubin
Sax (våben)

Sax (engelsk Seax, også sæx, sex; urelmæssig pluralis sachsum) er et oldengelsk ord for "kniv". I moderne arkæologi bruges sax om germanske, særligt saksiske (hvorfra deres navn er afledt) sværd eller daggerter fra folkevandringstiden.

I heraldikken er saxen et skjoldmærke: et buet sværd med en spids klinge, der ses i våbenskjolde i Essex' og tidligere i Middlesex' .

Det oldengelske seax eller sax det gammelfrisiske sax er identisk med det gammelsaksiske og  oldhøjtyske saks alle fra urgermansk *sahsą fra roden *sah, *sag- "at skære" (også i sav, fra proto-indo-eurpæiske *sek-). I Skandinavien refererer ordene sax, saks eller sakset alene til sakse, der bruges til at klippe med. materialer

Ordet scramaseax eller scramsax (bogstavelig talt "sår-kniv") bruges om samme type våben, selv om det ikke er fra oldengelsk, men fra scramasaxi i Gregor af Tours' Frankernes historie.

Se også 
 Themsensværdet
 Vikingetidens rustning og våben

Referencer 

Knivvåben
Sachsen
Værktøjslinje

En værktøjslinje (engelsk toolbar) er et område i et program-vindue, der indeholder værktøjer. De værktøjer der er i området bliver normalt vist som forskellige ikoner der giver adgang til udvalgte software-funktioner. Mange programmer har for eksempel værktøjsikoner til at oprette, åbne, gemme og udskrive. Traditionelt er alle et programs funktioner tilgængelige gennem et menusystem. Nogle funktioner der anvendes ofte, er det praktisk at have let tilgængelige, som værktøjsikoner i en værktøjslinje.

Et værktøjsikon kan også fungere som en indikator. I et tekstbehandlingsprogram kan værktøjsikonerne for fremhævet, understreget, tekstjustering, tekstfarve osv. mere direkte vise de aktuelle indstillinger.

Eksterne henvisninger 

Brugergrænseflader
Syntese (virksomhed)

Syntese A/S er en dansk medicinalvirksomhed ejet af Ferring Pharmaceuticals. Deres produktion af den aktive farmaceutiske ingrediens (API) Mesalazin (5-aminosalicylsyre) foregår på Avedøre Holme.

Virksomheden blev grundlagt i 1989 af Eva Wolf Paulsen (hustru til stifteren af Ferring, Dr. Frederik Paulsen) og Ellen Ingeborg Elise Hansen, og har i dag omkring 80 ansatte.

Syntese er godkendt i overensstemmelse med Good Manufacturing Practice (GMP) af bl.a. Lægemiddelstyrelsen og de amerikanske sundhedsmyndigheder (Food and Drug Administration).

Historie 
 1986: Den første Pentasa, indeholdende Mesalazin, bliver produceret af Ferring.
 1989: Syntese A/S bliver etableret.
 1992: Det dedikeret produktionsanlæg på Avedøre Holme i Hvidovre bliver indviet.
 2001: Den europæiske DMF bliver registreret.
 2005: Syntese får et Certificate of Sustainability fra EDQM.
 2007: Virksomheden får en FDA-godkendelse.
 2011: Syntese udvider produktions- og lager-faciliteterne.
 2011: Virksomheden bliver ISO 14001 certificeret.
 2013: Virksomheden bliver OHSAS 18001 certificeret.

Referencer

Eksterne henvisninger 
 
 

Lægemiddelvirksomheder i Danmark
Hvidovre
Etableret i 1989
Forssa

Forssa er en by og en kommune i Egentliga Tavastland, Finland. Den ligger næsten præcist i centrum for trekanten, der udgøres af Finlands tre største byer, Helsingfors, Turku og Tampere. Forssa har 17.201 indbyggere (pr. 2017). Byen er rent finsksproget.

Den er kendt for kulturelle begivenheder som Holjat Festival, Pick-Nick (en sammenkomst for bilentusiaster) og Suvi-ilta-maratonløbet. Der findes en ganske populær travbane i byen.

Venskabsbyer 
Forssa er venskabsby med følgende byer:
 Södertälje (Sverige)
 Sarpsborg (Norge)
 Struer (Danmark)
 Serpukov (Rusland)
 Gödöllő (Ungarn)
 Sault Sainte Marie (Canada)

Eksterne henvisninger 

 Forssas hjemmeside 

Byer i Finland
Egidio Miragoli

Egidio Miragoli (20. juli 1955 i Gradella di Pandino i Italien) har siden 29. september 2017 været den katolsk biskop i Mondovì i Italien.

Miragoli er uddannet præst fra Lodi og blev ordineret som præst den 23. juni 1979. Han har også studeret i Rom.

Fotografier

Fodnoter

Eksterne henvisninger 

 Biskop Maurizio Malvestiti profil på hjemmesiden for Den Katolske Kirke i Mondovì 

Katolske biskopper fra Italien
Gimsing Kommune

Gimsing Kommune er en dansk landkommune, der eksisterede i perioden 1865-1970. Før 1865 var Gimsing Kommune en del af Hjerm-Gimsing Kommune. Gimsing Kommune hørte til Ringkøbing Amt.

Gimsing er nu en del af Struer Kommune.

Referencer 

Kommuner i Ringkøbing Amt
Trompet (typografi)

En trompet er den typografiske betegnelse for en linje, der kommer inden hovedrubrikken (overskrift). Den er sat i en mindre punktstørrelse. Den bliver især brugt i magasiner og aviser.

Trompet bliver også kaldet forrider eller overligger.

Typografi
Salbrovad

Salbrovad er en et lokalområde i Barløse Sogn, Assens Kommune.

Salbrovad var oprindeligt et vadested ved Puge Mølleå. Tidligere var der i Salbrovad tre saftstationer under Assens Sukkerfabrik; der var en lukket jernbane mellem saftstationerne og selve fabrikken i Assens. Den sidste saftstation blev nedlagt i 1958, da kedlen sprang. Efterfølgende blev bygningen overtaget af Sandager Brugs. Der har også tidligere været købmand i Salbrovad.

Salbrovad har altid været tæt forbundet med den nærtliggende landsby Sandager, og området omtales ofte som Sandager-Salbrovad. Salbrovad Skole og Salbrovadhallen er fælles for dette område.

Referencer 

Lokaliteter i Assens Kommune
Dunja Gry Jensen

Dunja Gry Jensen (født 20. august 1965 i Danmark) er en dansk manuskriptforfatter. Jensen er uddannet som manuskriptforfatter fra Den Danske Filmskole i 1996.

Hun fik sin debut i 1999, som manuskripforfatter på seks episoder på sidste sæson af tv-serien TAXA. Serien blev sendt på DR1 i perioden 1997-1999. 

I 2008 var hun hovedforfatter på anden sæson af DR-serien Sommer. Dunja Gry Jensen var  i 2000 manuskriptforfatterne på episode 8 af krimiserien Rejseholdet, som gik på DR1 fra 2000 til 2004. 

I 2015 var hun hovedforfatter på dramaserien Norskov, assisteret af Henrik Ruben Genz. Serien blev fornyet med en anden sæson i 2017, efter en seerkampagne for at få serien fornyet.

Jensen har været manuskriptforfatter på en række af sin samlever Max Kestners dokumentarfilm. Parret har to børn.

I 2017 skrev hun manuskript til Max Kestners spillefilmdebut science-fiction-filmen QEDA.

Hædersbevisninger 
Jensen vandt, sammen med Henrik Ruben Genz, i 2008 prisen for bedste manuskript for spillefilmen Frygtelig lykkelig (2008) ved den spanske filmfestival Valladolid International Film Festival. I 2009 modtog manuskripforfatter-duoen en Robert for Årets Manuskript for samme film. I 2016 var hun nomineret til en Robert for bedste danske TV-serie for Norskov, sammen med produceren Senia Dremstrup og instruktøren Louise Friedberg.

Referencer

Eksterne henvisninger 
 

Manuskriptforfattere fra Danmark
Spillertrupper under OL i fodbold 1908

Denne artikel handler om spillertrupperne ved fodboldturneringen under sommer-OL 1908. Turneningen blev afholdt fra den 19 til den 24. oktober og blev spillet på White City Stadium, London.

Danmark 
Træner:  Charles Williams

Frankrig 
Frankrigs fodboldlandshold var splittet i to

Frankrig B

Nederlandene 
Træner:  Edgar Chadwick

Storbritannien 

Træner: Alfred Davis

Eksterne henvisninger 
 RSSSF 
 IFFSH arkiv 
 FIFA  

Fodbold under sommer-OL 1908
Lerkendal Station

Lerkendal Station (Lerkendal stasjon eller Lerkendal holdeplass) er en jernbanestation på Stavne–Leangenbanen, der ligger ved Lerkendal i Trondheim. Den fungerer som endestation for regionaltog fra Steinkjer på Nordlandsbanen. Stationen består af et spor og en perron med et læskur. Forskningskoncernen SINTEF og Norges teknisk-naturvitenskapelige universitet ligger umiddelbart nord for stationen, mens fodboldklubben Rosenborg BK's hjemmebane Lerkendal Stadion ligger syd for.

Stationen blev oprettet som trinbræt 1. december 1988. Før da havde der kun været godstrafik på strækningen, der åbnede i 1957.

Litteratur

Eksterne lenker 

Jernbanestationer i Trondheim
Etableret i 1988
Nationalpark Cinque Terre

Nationalpark Cinque Terre (på italiensk: Parco Nazionale delle Cinque Terre) er Italiens første nationalpark fra 1999. Den ligger i provinsen La Spezia i Ligurien i det nordlige Italien og er med 3860 hektar den mindste nationalpark i landet - og den tættest befolkede med 5.000 indbyggere i og omkring de fem byer i Cinque Terre (Riomaggiore, Manarola, Corniglia, Vernazza og Monterosso al Mare) i kommunerne Levanto (Punta Mesco) og La Spezia (Campiglia Sunsets). Cinque Terre blev i 1997 en del af UNESCO World Heritage Site verdensarvsområde 826, Portovenere, Cinque Terre, og øerne Palmaria, Tino og Tinetto. .

Nationalparken er oprettet for at bevare kultur- og naturarv i kystområdet. Nationalparken er vigtig for at bevare og opretholde det naturlige landskab og fremme bæredygtig turisme omkring de fem middelalderbyer på den liguriske kyst.

Se også 
 Nationalparker i Italien

Referencer 

 Officiel website  

!
Liguria